**ก็องแต็ง ลาฟาร์ก** (ฝรั่งเศส: *Quentin Lafargue*; 17 พฤศจิกายน ค.ศ. 1990 –) เป็นนักกีฬาจักรยานลู่ชาวฝรั่งเศส

ประวัติ
-------

ก็องแต็ง ลาฟาร์ก เป็นนักจักรยานระยะสั้นประเภทลู่ ในปี ค.ศ. 2006 เขาได้รับรางวัลแชมป์เยาวชนฝรั่งเศสครั้งแรกในประเภทสปรินต์ ในปี ค.ศ. 2007 เขาได้รับรางวัลชนะเลิศจากการแข่งขันจักรยานลู่เยาวชนชิงแชมป์ยุโรป 2007 ในประเภททีมสปรินต์ ในปี ค.ศ. 2008 เขาได้เข้าร่วมแข่งขันจักรยานลู่เยาวชนชิงแชมป์โลกที่เคปทาวน์ ประเทศแอฟริกาใต้ เขาได้รับรางวัลเหรียญทองในประเภทสปรินต์บุคคล ทีมสปรินต์ และไทม์ไทรอัล 1 กม. และในเดือนกันยายนปีเดียวกัน เขาได้รับรางวัลเหรียญทองในประเภทสปรินต์บุคคล ทีมสปรินต์ และไทม์ไทรอัล 1 กม. จากการแข่งขันจักรยานลู่เยาวชนชิงแชมป์ยุโรปที่ปรุชกุฟ ประเทศโปแลนด์

ในการแข่งขันจักรยานลู่ชิงแชมป์โลก 2010 ที่ เปเลอรอป ประเทศเดนมาร์ก ซึ่งเขาทำผลงานได้เป็นอันดับ 14 ในประเภทไทม์ไทรอัล 1 กม. และปีต่อมาในจักรยานลู่ชิงแชมป์โลก ที่ อาเพลโดร์น ประเทศเนเธอร์แลนด์ เขาได้อันดันที่ 6 ในประเภทไทม์ไทรอัล 1 กม. ในปี ค.ศ. 2011 เขาได้รับรางวัลชนะเลิศชิงแชมป์แห่งชาติฝรั่งเศสในประเภทไทม์ไทรอัล สปรินต์บุคคล และเคริน ในปี ค.ศ. 2012 เขาได้รับรางวัลชนะเลิศจากการแข่งขันจักรยานลู่ชิงแชมป์ยุโรป อายุไม่เกิน 23 ปี ในประเภทไทม์ไทรอัล 1 กม. และรองชนะเลิศในประเภททีมสปรินต์ (ร่วมกับฌูว์เลียง ปัลมาและชาร์ลีเย โกนอร์) ตั้งแต่ปี ค.ศ. 2014 – 2016 เขาได้รับรางวัลชนะเลิศชิงแชมป์แห่งชาติฝรั่งเศสในสปรินต์บุคคล 

ในปี ค.ศ. 2015 เขาได้เข้าร่วมแข่งขันจักรยานลู่ชิงแชมป์โลกที่แซ็ง-ก็องแต็ง-อ็อง-อีฟว์ลีน ประเทศฝรั่งเศส เขาได้รับรางวัลเหรียญทองแดงจากการแข่งขันประเภทสปรินต์บุคคลโดยเหรียญทองเป็นของเกรกอรี โบฌีเพื่อนร่วมชาติ และปีต่อมาในจักรยานลู่ชิงแชมป์โลก ที่ อาเพลโดร์น ประเทศเนเธอร์แลนด์ เขาได้รับรางวัลเหรียญทองแดงจากการแข่งขันประเภทไทม์ไทรอัล 1 กม. และในปี ค.ศ. 2016 ในการแข่งขันจักรยานลู่ชิงแชมป์ยุโรปที่แซ็ง-ก็องแต็ง-อ็อง-อีฟว์ลีน เขาได้รับเหรียญทองในประเภทไทม์ไทรอัล 1 กม.เป็นครั้งแรกในระดับนานาชาติ

ในปี ค.ศ. 2017 เขาได้เข้าร่วมแข่งขันจักรยานลู่ชิงแชมป์โลก 2017 ที่ ฮ่องกง เขาได้รับรางวัลเหรียญเงินจากการแข่งขันประเภทไทม์ไทรอัล 1 กม. ร่วมกับโตมาช บาเบกจากสาธารณรัฐเช็กเนื่องจากทำเวลาเข้าเส้นชัยได้เท่ากัน และได้เหรียญทองแดงในประเภททีมสปรินต์ (ร่วมกับแบ็งฌาแม็ง เอเดอแน็ง และเซบัสเตียง วีฌีร์)

ในช่วงต้นปี ค.ศ. 2019 เขาได้รับรางวัลเหรียญทองในประเภทไทม์ไทรอัล 1 กม. เป็นสมัยแรกจากการแข่งขันจักรยานลู่ชิงแชมป์โลกที่ปรุชกุฟ ประเทศโปแลนด์

เกียรติประวัติ
--------------

ค.ศ. 2019
* ชิงแชมป์โลก - ไทม์ไทรอัล 1 กม.
* ชิงแชมป์โลก - ทีมสปรินต์ (ร่วมกับ เกรกอรี โบฌี, เซบัสเตียง วีฌีร์ และมีชาเอล เดอัลแมดา)
* ยูโรเปียนเกมส์ - ทีมสปรินต์ (ร่วมกับ รายัน เอลาล, ก็องแต็งส์ กาเลย์รง และเกรกอรี โบฌี)
* ชิงแชมป์ยุโรป - ไทม์ไทรอัล 1 กม.
* ชิงแชมป์ยุโรป - ทีมสปรินต์ (ร่วมกับ เกรกอรี โบฌี, เซบัสเตียง วีฌีร์ และเมลวีน ล็องแดร์โน)

ค.ศ. 2020
* เวิลด์คัพ ใน มิลตัน - ทีมสปรินต์ (ร่วมกับ ฟลอรีย็อง เกรนโบ และก็องแต็งส์ กาเลย์รง)
* ชิงแชมป์โลก - ไทม์ไทรอัล 1 กม.

อ้างอิง
-------

1. ↑  "Book (Start Lists, Reulst & Analysis)" (PDF). Tissot. คลังข้อมูลเก่าเก็บจากแหล่งเดิม (PDF)เมื่อ 2012-02-16. สืบค้นเมื่อ 2008-09-11.
2. ↑  "France win big on final day at UCI Track Cycling World Championships". *nbcsports.com*. April 16, 2017. สืบค้นเมื่อ June 21, 2020.
3. ↑  "Lafarge wins 1km time trail world title". *news24.com*. March 1, 2019. สืบค้นเมื่อ June 21, 2020.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ก็องแต็ง ลาฟาร์ก**

* ก็องแต็ง ลาฟาร์ก ที่ UCI (ในภาษาอังกฤษ)แก้ไขบนวิกิสนเทศ

* ก็องแต็ง ลาฟาร์ก ที่ Cycling Archives (ในภาษาอังกฤษ)แก้ไขบนวิกิสนเทศ

* ก็องแต็ง ลาฟาร์ก ที่ CycleBase (ในภาษาอังกฤษ)แก้ไขบนวิกิสนเทศ

* ก็องแต็ง ลาฟาร์ก ที่ French Olympic and Sports Committee (archived) (ในภาษาฝรั่งเศส)แก้ไขบนวิกิสนเทศ